b'\n_START_ARTICLE_\n\xc5\xbdan Ko\xc5\xa1ir\n_START_SECTION_\n2010: Zimske olimpijske igre v Vancouvru\n_START_PARAGRAPH_\nPrvi\xc4\x8d je na zimskih olimpijskih igrah nastopil v Vancouvru, leta 2010. Tam je osvojil 6. mesto, s \xc4\x8dimer je izena\xc4\x8dil takrat najbolj\xc5\xa1i slovenski dose\xc5\xbeek v tej disciplini, ki ga je v Torinu leta 2006 dosegel najbolj\xc5\xa1i slovenski deskar, zdaj \xc5\xbee upokojeni Dejan Ko\xc5\xa1ir, ki ni v sorodu z \xc5\xbdanom.\n_START_SECTION_\n2014: Zimske olimpijske igre v So\xc4\x8diju\n_START_PARAGRAPH_\nNa Zimskih olimpijskih igrah 2014 v So\xc4\x8diju je v paralelnem veleslalomu osvojil bronasto medaljo, ki je prva za slovenijo v deskanju na snegu, na paralelnem slalomu je osvojil \xc5\xa1e srebrno medaljo.\n_START_SECTION_\nSezona 2014/15: Veliki kristalni globus\n_START_PARAGRAPH_\nV tej sezoni je \xc5\xbdan Ko\xc5\xa1ir kot prvi Slovenec osvojil veliki kristalni globus za slovensko deskanje. Poleg velikega je osvojil \xc5\xa1e dva mala in tako osvojil vse globuse, kar se je osvojiti dalo. _NEWLINE_Na svetovnem prvenstvu v Lachtalu 2015 je v paralelnem slalomu osvojil srebrno medaljo.'